《五日左顺门赐金织云雁纻丝绯袍》
明代·程敏政

君王将出事郊祈，朝罢金门召赐绯。手奉印缄鹓作序，胸盘云锦雁交飞。

五紽但拟赓周咏，一字何能补舜衣。明日斋宫同入拜，圜丘春日烂相辉。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。